**Няманя Нікаліч** (сербск.: Немања Николић; нар. 1 студзеня 1988, Валева, СФРЮ) — чарнагорскі футбаліст, паўабаронца сербскага клуба «Калубара» з Бялграда і былы ігрок нацыянальнай зборнай Чарнагорыі.

Клубная кар’ера
---------------

Выхаванец бялградскай «Црвены Звезды», выступаў у розных клубах Сербіі і Чарнагорыі ў арэндзе. З 2011 года быў іграком бялградскага ОФК.

### «Дынама» Мінск

У ліпені 2013 года перайшоў у мінскае «Дынама». У мінскім клубе адразу замацаваўся на пазіцыі апорнага паўабаронцы. Заставаўся асноўным іграком і ў наступным сезоне, пры гэтым стаў адным з лідараў клуба, дапамог яму выйсці ў групавы этап Лігі Еўропы. 11 снежня забіў гол у браму італьянскай «Фіярэнціны», які дазволіў «Дынама» атрымаць першую перамогу (2:1) у групавым раўндзе Лігі Еўропы.

У 2015 годзе ў складзе «Дынама» ўжо не вызначаўся выдатнымі паказчыкамі на полі, а ў чэрвені 2015 года ўвогуле стаў гуляць за дубль. 9 ліпеня 2015 года кантракт з «Дынама» па ўзаемнай згодзе быў разарваны. За два гады ў складзе мінскага клуба згуляў за каманду ў 70 матчах у розных турнірах (уключаючы чэмпіянат і Кубак Беларусі, матчы Лігі Еўропы УЕФА), у якіх забіў 8 галоў і аддаў 7 галявых перадач.

### БАТЭ

Пасля раставання з «Дынама», у той жа дзень, 9 ліпеня, у якасці свабоднага агента падпісаў кантракт з барысаўскім БАТЭ. Пачынаючы са жніўня замацаваўся ў стартавым складзе барысаўчын на пазіцыі апорнага паўабаронцы.

### Ізраіль

3 лютага 2016 года было абвешчана аб пераходзе Нікаліча ў ізраільскі клуб «Хапаэль» з Тэль-Авіва. У лютым 2017 года Няманя вярнуўся ў Сербію, стаўшы іграком клуба «Вождавац». Выступаў за «Вождавац» да ліпеня, а ў лістападзе 2017 года зноў апынуўся ў Ізраілі, далучыўшыся да «Хапаэля» з Раананы.

### «Мінск»

У сакавіку 2019 года зноў апынуўся ў Беларусі, падпісаўшы кантракт з клубам «Мінск». Стаў асноўным іграком каманды, адгуляў за яе ў 9 матчах. У чэрвені 2019 года пакінуў сталічны клуб.

### Вяртанне ў Сербію

У ліпені 2019 года вярнуўся ў «Вождавац». У ліпені 2020 года перайшоў у баснійскі клуб «Тузла Сіці», падпісаўшы двухгадовы кантракт, аднак ужо ў студзені 2021 года разарваў пагадненне і зноў накіраваўся ў Сербію, папоўніўшы склад бялградскага «Графічара». У ліпені 2021 года стаў іграком клуба «Калубара».

Міжнародная кар’ера
-------------------

Выступаў за моладзевую зборную Чарнагорыі. У 2009 годзе дэбютаваў у нацыянальнай зборнай у матчы супраць Уэльса.

Дасягненні
----------

* Сербія 02Сярэбраны прызёр Срэбраны прызёр чэмпіянату Сербіі: 2009/10
* Сербія Уладальнік Кубка Сербіі: 2009/10
* Беларусь 01Чэмпіён Чэмпіён Беларусі: 2015
* Беларусь 02Сярэбраны прызёр Срэбраны прызёр чэмпіянату Беларусі: 2014
* Беларусь 03Бронзавы прызёр Бронзавы прызёр чэмпіянату Беларусі: 2013
* Беларусь У спісе 22 найлепшых футбалістаў чэмпіянату Беларусі (2): 2014, 2015

Зноскі
------

1. ↑  Nemanja Nikolic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Минское «Динамо» подписало контракт с Николичем(недаступная спасылка)
3. ↑  Неманья Николич покинул минское "Динамо"
4. ↑  БАТЭ заключил контракт с Николичем (ФОТО)
5. ↑  Официально: Неманья Николич подписал контракт с "Хапоэлем" из Тель-Авива
6. ↑  Неманья Николич стал игроком сербского "Вождоваца"
7. ↑  Экс-хавбек минского "Динамо" и БАТЭ Николич стал игроком "Минска"
8. ↑  Неманья Николич покинул "Минск" Архівавана 19 чэрвеня 2019.

Спасылкі
--------

* Профіль на афіцыйным сайце БАТЭ (руск.)
* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Ізраільская футбольная асацыяцыя · Прэсбол · УЕФА |